CELEX: 22010D0626
Language: da
Date: 2010-09-17 00:00:00
Title: 2010/626/EU: Afgørelse nr. 1/2010 truffet af Det Blandede udvalg EU-Mexico af 17. september 2010 vedrørende bilag III til afgørelse nr. 2/2000 truffet af Det Fælles Råd EU-Mexico om definition af begrebet »produkter med oprindelsesstatus« og metoder for administrativt samarbejde

21.10.2010   
            
            
               DA
            
            
               Den Europæiske Unions Tidende
            
            
               L 277/30
            
         AFGØRELSE Nr. 1/2010 TRUFFET AF DET BLANDEDE UDVALG EU-MEXICO
   af 17. september 2010
   vedrørende bilag III til afgørelse nr. 2/2000 truffet af Det Fælles Råd EU-Mexico om definition af begrebet »produkter med oprindelsesstatus« og metoder for administrativt samarbejde
   (2010/626/EU)
   DET BLANDEDE UDVALG HAR —
   under henvisning til afgørelse nr. 2/2000 truffet af Det Fælles Råd EU-Mexico den 23. marts 2000 (1) (i det følgende benævnt »afgørelse nr. 2/2000«), navnlig note 2 og 3 til tillæg II(a) til bilag III om definition af begrebet »produkter med oprindelsesstatus« og metoder for administrativt samarbejde og den fælles erklæring V til afgørelsen, og
   ud fra følgende betragtninger:
   
               (1)
            
            
               I bilag III til afgørelse nr. 2/2000 er der fastsat oprindelsesregler for produkter med oprindelse i aftaleparternes territorier.
            
         
               (2)
            
            
               Ifølge den fælles erklæring V skal det blandede udvalg undersøge, om det er nødvendigt at videreføre anvendelsen af reglerne i note 2 og 3 til tillæg II(a) til bilag III til afgørelse nr. 2/2000 ud over den 30. juni 2003, hvis de økonomiske betingelser, der lå til grund for vedtagelsen af reglerne i disse noter, fortsætter. Den 22. marts 2004 og den 14. juni 2007 vedtog Det Blandede Udvalg EU-Mexico afgørelse nr. 1/2004 (2) og afgørelse nr. 1/2007 (3) om forlængelse af anvendelsesperioden for oprindelsesreglerne i note 2 og 3 til tillæg II(a) til bilag III til afgørelse nr. 2/2000 indtil henholdsvis den 30. juni 2006 og den 30. juni 2009.
            
         
               (3)
            
            
               Ifølge analysen af de relevante økonomiske betingelser, der er foretaget i overensstemmelse med den fælles erklæring V, skønnes det hensigtsmæssigt midlertidigt at forlænge anvendelsesperioden for oprindelsesreglerne i note 2 og 3 til tillæg II(a) til bilag III til afgørelse nr. 2/2000, således at de gensidige fordele, der er fastsat i aftalen, fortsat kan anvendes —
            
         BESTEMT FØLGENDE:
   Artikel 1
   De oprindelsesregler, der er fastsat i note 2 og 3 til tillæg II(a) til bilag III til afgørelse nr. 2/2000, anvendes indtil den 30. juni 2014 i stedet for de oprindelsesregler, der er fastsat i tillæg II til bilag III til afgørelse nr. 2/2000.
   Artikel 2
   Denne afgørelse træder i kraft på den dato, hvor parterne udveksler skriftlige meddelelser om, at deres respektive retlige procedurer er afsluttet.
   Artikel 1 anvendes fra den 1. juli 2009.
   
      Udfærdiget i Bruxelles, den 17. september 2010.
      
         
            På det blandede udvalgs vegne
         
         Gustavo MARTIN PRADA
         
            Formand
         
      
   
   
      (1)  EFT L 157 af 30.6.2000, s. 10.
   
      (2)  EUT L 113 af 20.4.2004, s. 60.
   
      (3)  EUT L 279 af 23.10.2007, s. 15.